Samsul Adabi Mamat

Profesor Dato' Dr. Samsul Adabi Mamat merupakan Ahli Politik Malaysia dari parti PH-AMANAH.

Beliau sebelum ini berkhidmat sebagai Pensyarah di Pusat Kajian Sejarah, Politik dan Hal Ehwal Antarabangsa (SPHEA), Fakulti Sains Sosial dan Kemanusiaan (FSSK), Universiti Kebangsaan Malaysia (UKM).

Latar belakang
Profesor Dr. Samsul Adabi Mamat mendapat pendidikan di Maahad Muhammadi (L), Kota Bharu, Kelantan. Beliau seterusnya menyambung Ijazah Sarjana Muda dalam Sejarah dan Tamadun Islam di UKM dan Ijazah Sarjana Sejarah dan Tamadun Islam di universiti yang sama. Manakala bagi peringkat Ijazah Doktor Falsafah (PhD) dalam bidang Sejarah dan Tamadun Islam di UM.

Berkhidmat di UKM
Beliau pernah berkhidmat sebagai Pensyarah di Pusat Kajian Sejarah, Politik dan Hal Ehwal Antarabangsa (SPHEA), Fakulti Sains Sosial dan Kemanusiaan (FSSK) di UKM. Beliau berhenti daripada berkhidmat sebagai pensyarah pada tahun 2018 apabila beliau menyertai parti BERSATU. 

Sepanjang perkhidmatan beliau di UKM, beliau juga pernah berkhidmat sebagai Pengetua Kolej Ungku Omar (2008-2013), Pengetua Kolej Tun Hussein Onn (2013-2018), Timbalan Komanden PALAPES UKM, Penyelaras Pusat Akreditasi Pembelajaran (PAP) dan Timbalan (Ketua Pusat Islam), UKM.

Penyertaan ke politik
Pada tahun 2018, beliau meninggalkan  kerjayanya sebagai Pensyarah Sains Politik di UKM dan menyertai Parti Pribumi Bersatu Malaysia. Beliau dipilih sebagai calon BERSATU dan bertanding di Parlimen Putrajaya melawan penyandang daripada Barisan Nasional iaitu Tengku Adnan Tengku Mansor.

Beliau tewas kepada Tengku Adnan yang memperoleh majoriti undi sebanyak 3,372 undi. Walau bagaimanapun, kerajaan Pakatan Harapan berjaya membentuk kerajaan bersama parti Warisan Sabah. Beliau dipilih sebagai Ahli Lembaga Perbadanan Putrajaya. 

Semasa Langkah Sheraton yang menyaksikan kerajaan PH tumbang dan parti BERSATU umum keluar daripada PH. Beliau menyertai parti PEJUANG yang ditubuhkan oleh Mahathir Mohamad dan Mukhriz Mahathir. Pada tahun 2022, PEJUANG bersama BERJASA, PUTRA dan IMAN bersetuju membentuk gabungan parti politik baharu iaitu Gerakan Tanah Air (GTA). 

Beliau dipilih oleh PEJUANG untuk bertanding di Parlimen Gua Musang. Beliau walau bagaimanapun hilang deposit setelah mendapat hanya 371 undi. Namun dengan penyertaan beliau dalam pertandingan di Parlimen Gua Musang yang berkenaan berjaya menyumbang kepada kekalahan Tengku Razaleigh Hamzah yang tewas dalam PRU ke-15 yang berkenaan hanya dengan majoriti 163 undi.

Beliau kini menandingi sebagai calon Pakatan Harapan di N26 Bukit Panau, Kelantan untuk Pilihan Raya Negeri (PRN).

Rujukan
Anggota Parti Amanah Negara
Bekas anggota Parti Pejuang Tanah Air
Bekas anggota Parti Pribumi Bersatu Malaysia